Konsertti- ja kongressitalo Mikaeli - Suomen kiinnostavin tapahtumatalo

VAIHDA VIIHTEELLE
2022-07-05 16:30 - 17:00 (Europe/Helsinki)
Johanna Rusanen-Kartano, sopraano
Jukka Nykänen, piano
Kalman – Loewe – Fein – Mårtensson – Kärki
Nyt on aika vaihtaa viihteelle ja unohtaa maailman murheet. Rennon tyylikkäässä iltapäiväkonsertissa kuullaan operetti-, musikaali- ja elokuvamusiikkia, ikivihreitä klassikkosävelmiä sekä Jukka Nykäsen pianoimprovisaatioita.
Kamarimusiikkisali
Kesto 1h 40min sis. väliajan
Liput 30€ / lapset/opiskelijat 20€ / Päivälippu 85/65€ (sis. toim.kulut)
*Päivälippu sisältää päivä- ja iltakonsertit. Osta päivälippu 5.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

ISOT BEET
2022-07-05 19:00
Janoska Ensemble
František Janoska, piano
Ondrej Janoska, viulu
Julius Darvas, kontrabasso
Roman Janoska, viulu
Bach – Beethoven – Brahms – Bartók – Bernstein – Brubeck
Janoska Ensemblen muusikot tulevat Itävallasta ja Unkarista. Huikeaa virtuositeettia ja tajunnan räjäyttävää vauhtia sisältävä konsertti yhdistelee klassista, sekä viihde-, jazz- ja popmusiikkia ja improvisaatiota tavalla, joka ei jätä ketään salissa istuvaa kylmäksi. Jos pidät Beethovenin sinfonioista, niin nyt kuulet ne kaikki yhdeksän – yhdeksässä minuutissa. Jos taas et erityisemmin pidä niistä, niin sekään ei haittaa – homma on ohi yhdeksässä minuutissa. Brahmsin ja Bartókin unkarilaiset tanssit saavat rinnalleen Bachin kaksoisviulukonserton ja Dave Brubeckin Blue Rondo á la Turkin. Konsertin avaa mielikuvituksellinen sovitus Bernsteinin Candidesta. Maailmalla erittäin suosittu kokoonpano esiintyy ensimmäistä kertaa Suomessa, ja tietysti juuri Mikkelissä.
Candide Overture à la Janoska
Leonard Bernstein
Pathétique Piano Sonata No. 8 in C minor, Op. 13, 2. Adagio cantabile
Ludwig van Beethoven
Buenos Días, Marco! Tango
Roman Janoska
Bellissima Naomi! Lullaby
František Janoska
Doppelkonzert For two Violins in D minor, BWV 1043
Johann Sebastian Bach
– Intermission –
9 Symphonies in 9 Minutes Paraphrase on Ludwig van Beethoven’s 9 Symphonies
Frantisek Janoska
Bagatelle pour Va-Le For my two beautiful daughters Valentina and Leticia
Ondrej Janoska
Blue Rondo à la Turk
Dave Brubeck
Souvenir pour Elise Hommage à Ludwig van Beethoven
František Janoska
Rumänische Volkstänze Romanian Folk Dances
1. Jocul cu bâta, 2. Brâul, 3. Pe Loc, 4. Buciumeana, 5. Poarga românesca, 6. Mărunțel
Béla Bartók
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
____________________________________
Martti Talvela -sali
Kesto 2h sis. väliajan
Liput 59€ / lapset/opiskelijat 49€ / Päivälippu 85/65€ (sis. toim.kulut)
S-Etuhintaan 49€ / lapset/opiskelijat 44€
*Päivälippu sisältää päivä- ja iltakonsertit. Osta päivälippu 5.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

Päämajasymposium
2022-07-06 10:00 - 17:00
Suomen turvallisuuspoliittinen asema ja sotilaallinen varautuminen.
Mannerheim-luento: Maanpuolustuskorkeakoulun apulaisprofessori Mikko Karjalainen.
Vapaa pääsy!
Ohjelma

RAKKAUDELLA PUOLASTA
2022-07-06 16:30 - 17:00
Equilibrium -jousikvartetti
Joseph Haydn: Jousikvartetto Op. 64 nro 2 h-molli
Józef Elsner: Jousikvartetto Op.8 nro 2 Es-duuri
Władysław Żeleński: Jousikvartetto Op. 28 nro 1 F-duuri
Puolalainen Equilibrium -jousikvartetti on erikoistunut klassismin ajan musiikkiin, sekä puolalaisten säveltäjien teoksiin, joita ei kovin usein pääse Suomessa kuulemaan. Haydnin jousikvarteton kepeistä tunnelmista siirrytään Elsnerin kvartettoon, joka on sävelletty Lvivin kaupungissa Ukrainassa, jossa säveltäjä asui 1792-99. Konsertin toisella puoliajalla kuullaan vaikuttava Żeleńskin jousikvartetto op. 28 nro 1, jonka ensilevytyksen Equilibrium teki vuonna 2021.
Kamarimusiikkisali
Kesto 1h 35min sis. väliajan
Liput 30€ / lapset/opiskelijat 20€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 6.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

HELPPO NAKKI, PJOTR
2022-07-06 19:00
LOPPUUNMYYTY!
Lontoon Philharmonia, johtaa Santtu-Matias Rouvali
Pekka Kuusisto, viulu
Pjotr Tšaikovski: Viulukonsertto
Ludvig van Beethoven: Sinfonia nro 5
Kuten konsertin nimestä voi päätellä, on Tšaikovskin viulukonsertto solistilleen Pekka Kuusistolle helppo nakki. Sitä se ei kuitenkaan ollut Leopold Auerille, yhdelle 1800-luvun suurista viulisteista, joka valitti Tšaikovskille ennen kantaesitystä, että konsertto on mahdoton soittaa, se on yksinkertaisesti liian vaikea. Konsertosta on sittemmin tullut yksi kaikkien aikojen rakastetuimmista sävellyksistä. Toinen ikiklassikko on illan päättävä Beethovenin viides sinfonia, lisänimeltään ”Kohtalo”. Lontoon Philharmoniaa johtaa ylikapellimestari Santtu-Matias Rouvali.
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
____________________________________
Martti Talvela -sali
Kesto 2h sis. väliajan
Liput 119€ / lapset/opiskelijat 99€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 6.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

LAULUJA SIELULLE
2022-07-07 16:30 - 17:00
Equilibrium -jousikvartetti ja Adam Baldych, viulu
Henryk Mikołaj Górecki: Jousikvartetto nro 3 (“songs are sung”) (50’)
Adam Bałdych – Home Songbook (40’)
Konsertti alkaa Henryk Góreckin syvällisellä ja meditatiivisella jousikvartetolla nro 3, jonka lisänimeksi säveltäjä antoi ”Songs Are Sung” eli suomeksi ”Laulut on laulettu”. Melankolia ja suru kuuluu jokaisessa sävelessä, mutta jollain ihmeellisellä tavalla kvartetto tuo myös lohdutuksen tunteen; kuin vakuutuksen siitä, että ihmisen sielu on kuolematon. Toisella puoliajalla kuultava teos on jazzmusiikin puolella kuuluisuutta saaneen viuluvirtuoosi Adam Baldychin teoskokonaisuus ”Home Songbook”. Teos on syntynyt puolalaisten kansansävelmien ja melodioiden pohjalta improvisoiden. Säveltäjä itse soittaa ja improvisoi mukana.
Kamarimusiikkisali
Kesto 1h 50min sis. väliajan
Liput 30€ / lapset/opiskelijat 20€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 7.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

SOITTAA KUIN RUUNEPERI
2022-07-07 19:00
Lontoon Philharmonia, johtaa Santtu-Matias Rouvali
Bruce Liu, piano Varsovan Chopin -kilpailun voittaja 2021
Frédéric Chopin: Pianokonsertto nro 2
Pjotr Tšaikovski: Sinfonia nro 5
Viime vuoden tärkeimmän pianokilpailun, Varsovan Chopin -kilpailun voittaja Bruce Liu debytoi Suomessa. Konsertissa kuullaan pianon runoilijaksi usein kutsutun Frédéric Chopinin toinen pianokonsertto. Tšaikovskin rakastettu viides sinfonia päättää Lontoon Philharmonian ensivierailun Mikkelin Musiikkijuhlille.
____________________________________
Tämän konsertin yhteydessä voit nauttia kolmen ruokalajin Musiikkijuhlamenun Frans & Michellessä. Kattaukset klo 16 ja klo 22. Pöytävaraukset Osuuskauppa Suur-Savon myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
MUSIIKKIJUHLAMENU 59 €/hlö – hinta sama aikuinen / lapsi
Kylmäsavulohta ja chilimarinoituja muikkuja (L, G)
**
Hauhalan hanhea (L, G)
• Ohrakaalikääryle
• Grillattua selleriä
**
Raparperia, mansikkaa ja vaniljaa (L, G)
____________________________________
Martti Talvela -sali
Kesto 2h sis. väliajan
Liput 119€ / lapset/opiskelijat 99€ / Päivälippu 140/110€ (sis. toim.kulut)
*Päivälippu sisältää päivä- ja iltakonsertit. Osta päivälippu 7.7.
Järj. Mikkelin Musiikkijuhlat
Järjestäjä vastaa tapahtuman lipunmyynnistä, yhteystiedot löydät täältä.

Helsingin poliisisoittokunta: A tribute to Celine Dion & Frank Sinatra
2022-08-24 19:00
A tribute to Celine Dion & Frank Sinatra
Helsingin poliisisoittokunnan solisteina Inga Söder sekä Sami Pitkämö. Säihkyvässä viihdekonsertissa nautitaan upeimmista Celine Dionin helmistä sekä Frank Sinatran svengistä. Koe livekonsertti upeiden solistien ja suuren orkesterin kanssa! Helsingin poliisisoittokuntaa johtaa ylikapellimestari Sami Ruusuvuori.
Liput palvelumaksuineen:
Peruslippu 17,50€
Lapset ( alle 10 v), opiskelija, eläkeläinen 11,50€
Tapahtuman järjestää Helsingin poliisisoittokunta

Mathias Sandberg Trio / PERUTTU
2022-08-28 16:00 - 19:00
TAPAHTUMA ON PERUTTU. Liput voi palauttaa osoitteessa web.lippu.fi/palautus 30.9.2022 asti.

Jazzkitaristi ja säveltäjä Mathias Sandberg, jota amerikkalaisessa musiikkilehdessä Jazziz Magazine on kutsuttu ”yhdeksi Suomen parhaiten varjelluista salaisuuksista”, kuuluu maamme aktiivisimpiin jazzmuusikoihin. Hän on opiskellut New Yorkin Manhattan School of Musicissa ja Bostonin Berklee College of Musicissa, ja työskennellyt mm. Georg Riedelin, Pierre Swärdin, Peter Asplundin, Nick Mancinin, Jukka Eskolan, Teppo Mäkysen ja Manuel Dunkelin kanssa. Sandberg tekee vuosittain satakunta jazzkonserttia ja on kiertänyt sekä Euroopassa että Yhdysvalloissa.
The Doctor
Sandbergin pitkään odotetulla levyllä The Doctor kuullaan hänen omalaatuista ”hard swingin’, roovy & soulful jazz”-sekoitusta vahvoilla melodioilla, rytmisesti leikkisää improvisaatiota ja lähes telepaattista yhteissoittoa. Levy on saanut ylistäviä arvosteluja molemmilla puolilla Atlanttia ja sitä on soitettu ahkerasti jazzradiokanavilla Euroopassa, Yhdysvalloissa, Etelä-Amerikassa, Aasiassa ja Australiassa.
Mathias Sandberg Trio
Mathias Sandberg, kitara
Zacharias Holmkvist, basso
Stefan Brokvist, rummut
Liput 14,50 €
Kesto 60 min, ei väliaikaa.

Lääkäriseura Duodecim 100v. juhlaseminaari: Ilmastonmuutokset uhkakuvat
2022-09-02 16:00 - 18:00
Lääkäriseura Duodecimin Mikkelin paikallisosasto järjestää 100. toimintavuotensa kunniaksi juhlaseminaarin pe 2.9. Mikaelissa. Seminaari on klo 16-18 ja on vapaasti avoin yleisölle.
Ilmastonmuutos / ilmastokriisi on tämän hetken kuuma aihe (HeSa pääkirjoitus 17.8.). Hallitusten välinen IPCC -ilmastopaneelin raportti keväällä 2022 osoitti konkreettisesti nykyisen fossiilienergian tuhlaavan käytön tuhoisuuden.
Lähivuosikymmenien ennakoitu ilmaston lämpeneminen on trooppisilla alueilla jo eksistentiaalinen vaara yhteiskunnille. Suomessa ilmasto lämpenee 1,5-2 kertaa nopeammin. Talvisadanta lisääntynee ja lumikausi lyhenee. Kesällä uhkaavat kuivuusjaksot ja kasvuhäiriöt maa- ja metsätaloudessa.
Puhujina seminaarissamme toimivat Ilmatieteen laitoksen tutkimusjohtaja, prof. Hannele Korhonen ja Suomen Pankin edellinen pääjohtaja Erkki Liikanen. Heidän esitelmiensä otsikot ovat:
Prof. Hannele Korhonen: ”Ilmastonmuutoksen uhkakuvat”
Puheenj. Erkki Liikanen : ”Maailma muutoksessa: Covid, Ukraina, ilmasto. Politiikan . vastauksia”
Kun nyt muutospaineissa vaaditaan nykyisille elämäntavoillemme yhteiskunnan tukia, tulee asiantuntijoiden avata realiteetit poliittista päätöksentekoa varten.

Eija Kantola: SATA SUUDELMAA -juhlakonsertti / PERUTTU
2022-09-05 19:00
TAPAHTUMA ON PERUTTU! Lippurahojen palautusta voi hakea 31.8.2022 mennessä linkistä: https://web.lippu.fi/palautus

Eija Kantola 30-vuotisjuhlavuosi
SATA SUUDELMAA -juhlakonserttikiertue syyskuussa 2022
Vuoden 1992 Tangokuningatar Eija Kantola on ollut jo pitkään kotimaisen iskelmätaivaan kestosuosikki. Musiikki on kuulunut Eijan elämään lapsuudesta asti – ensimmäisen bändinkin hän perusti jo 14-vuotiaana. Eija kouluttautui kuitenkin sairaanhoitajaksi, mutta Tangokuningattareksi valinta muutti suunnan ja mullisti koko elämän. Siitä lähtien Eija on laulanut ammatikseen. Tänä vuonna vietetään 30-vuotisjuhlavuotta ja syyskuussa 2022 on “Sata suudelmaa”-juhlakonserttikiertueen aika – ohjelmistoon on koottu suosituimmat laulut uran varrelta sekä yllätysnumeroita ja yllätysvieraita.
Eijalla on lukuisia levytyksiä, joista ensimmäinen on 1980-luvun lopulla julkaistu “Samppanjaruusu” ja uusin 9.7.2021 ilmestynyt “Kipinä” (ko. päivänä tuli kuluneeksi tasan 29 vuotta Eijan valinnasta Tangokuningattareksi).
Tärkeitä tapahtumia Eijan uralla ovat olleet lisäksi Syksyn Sävel 1994 voitto laululla “Yön hiljaisuus” ja Suomen Euroviisukarsintojen 2. sija laululla “Rakkauden kirja”.
Viihdemaailma on tullut tutuksi ja ura on kuljettanut niin huvipaikoille, konserttiareenoille kuin erikoisesiintymisiin –kilpailuja unohtamatta. Eija on palkittu monipuolisesta urasta ja taitavista tulkinnoistaan Kullervo Linna -palkinnolla 2015 – palkinto myönnetään tunnustuksena ansioista kotimaisessa viihdemusiikissa.
Omega-orkesteri on ollut Eijan säestäjänä vuosia ja myös konserttikiertueella mukana.
Juhlakokoonpanossa ovat mukana:
Jouni Hannula – basso, laulu
Jani Leskinen – rummut ja perkussiot
Jani Luoma – kitarat, huuliharppu ja laulu
Simo Koho – koskettimet, haitari ja laulu
Pekka Kuorikoski – kosketinsoittimet, viulu ja laulu
Heikki Pohto – puhaltimet ja laulu
Liput 42,00€ (sis. palvelumaksu)

SAIMAA SINFONIETTA – RUNOJA JA RAUNIOITA
2022-09-08 19:00
to 8.9.2022 klo 19, Mikaeli
Erkki Lasonpalo, kapellimestari
Mackenzie Melemed, piano
Lotta Wennäkoski: Ulapasta
Dmitri Šostakovitš: Pianokonsertto nro 2
Felix Mendelssohn: Sinfonia nro 3 ”Skottilainen”
Mackenzie Melemed voitti vuoden 2017 Maj Lind –pianokilpailun ja syövytti itsensä syvälle suomalaisten sydämiin: hän soitti tekniikka ja tulkinta täydellisessä tasapainossa, säteili lavakarismaa ja vieläpä tunnustautui Suomi-faniksi antaen haastattelunsa suomeksi. Kiertämistä tuhansien järvien maassa onkin sen jälkeen riittänyt ja nyt Melemed palaa Saimaa Sinfoniettan solistiksi tuomisinaan varsin poikkeuksellinen moderni klassikko: Dmitri Šostakovitš nimittäin sävelsi toinen pianokonserttonsa 19-vuotiaan Maksim-poikansa soitettavaksi. Harvinaisen hyväntuulinen ja humoristinen teos pirskahteleekin nuoruuden viatonta intoa ja oikukkaita päähänpistoja niin hersyvästi, että sen ketterää menoa on kuultu jopa Disneyn Fantasia 2000 –elokuvassa.
Syksyn avauskonsertissa konsertto saa kuitenkin ympärilleen vastapainoksi vakavia ja vaateliaitakin sävyjä. Felix Mendelssohn vieraili Britannian-kiertueensa yhteydessä Skotlannissa ja vaikuttui syvästi maan jylhistä nummista, sumuisista vuorista ja kolkoista rauniolinnoista – mitäpä muutakaan näistä syntyi kuin kokoaan suurempi sinfonia. Lotta Wennäkoski taas on vaikuttunut vähintään yhtä voimallisesti runoilija Johanna Venhon dramaattisista ja riipivistä runosäkeistä, joiden pohjalle ajatuksia herättävä ”Ulapasta”-orkesteriteos on rakennettu.
Erkki Lasonpalo sitoo niin runot ja rauniot kuin hauskanpidonkin yhdeksi saumattomaksi kokonaisuudeksi – koko elämän kirjoksi – ja tarjoaa siten voimaannuttavan energia-annoksen pimeneviin syysiltoihin
LIPUT: 30 € / 27 € / 12 €
HINTA S-ETUKORTILLA 27 € / 24 € / 9 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

REIJO TAIPALE - AAVAN MEREN TUOLLA PUOLEN
2022-09-29 19:00
Reijo Taipaleen laulut ja elämäntarina konserttikiertueelle
Aavan meren tuolla puolen – muistoissa Reijo Taipale
Iskusävelten ja tangon mestarilaulajana ja tulkitsijana tunnettu Reijo Taipale ja hänen laulunsa ovat juurtuneet suomalaisten sydämiin. Rakastetun laulajan matka päättyi muutama vuosi sitten, mutta laulut ja tarina jäivät elämään. Vuonna 2022 kiertävän konserttikiertueen musiikki ja tunnelma ovat käsinkosketeltavia, kun solistit muistelevat suomalaisen syvien rivien tulkkina esiintyneen Reijon elämäntaivalta ja esittävät Reijon muistokkaita iskelmiä eri vuosikymmenten varrelta.
Muistokonsertissa hurmaavat Kyösti Mäkimattila, Amadeus Lundberg ja Henry Friman. Kapellimestarina nähdään itseoikeutetusti Reijo Taipaleen luottomies ja hänen kanssaan pitkään keikkaillut, Kultaisen Harmonikan mestari Jani Helenius. Musiikista vastaa Heleniuksen 8-miehinen juhlaorkesteri. Esitystä elävöittävät taustaprojisointina esitettävät ajan kuvat, mm. Reijon kotialbumin ennennäkemättömät valokuvat.
Reijo Taipale syntyi 9. maaliskuuta 1940 Miehikkälässä ja kuoli 26. huhtikuuta 2019 Helsingissä
Konsertin kesto noin 2 tuntia, sisältää väliajan

Happoradio -Majakka-konserttisalikiertue
2022-09-30 19:00
Tapahtuma on siirretty, edelliset ajankohdat 7.10.2021 ja 12.2.2022. Jo ostetut liput käyvät uuteen ajankohtaan sellaisenaan. Mikäli uusi ajankohta ei sovi, voit hakea palautusta lipuista 15.2.2022 mennessä täältä.

20 VUOTTA HAPPORADIOTA! KONSERTTISALIKIERTUE ALKAA SYYSKUUSSA
Suomirock-suuruus Happoradio juhlistaa 20-vuotista uraansa sekä syksyllä julkaistavaa Majakka-albumiaan konserttisalikiertueen muodossa! Kiertue kattaa lähes koko Suomen, ja live-esiintymisistä päästään nauttimaan aina lokakuun loppupuolelle saakka.
– Kahdenkymmenen vuoden ja reilun tuhannen keikan kokemuksella uskallan väittää että yhtyeemme on parhaimmillaan konserttisaleissa. Nautimme ympäristöstä, jossa sanat ja sävelet pääsevät kuulijoiden korviin ja sydämiin ilman että ne joutuvat taistelemaan huomiosta särkyvien lasien ja naapurista kaikuvan karaoken kanssa. Kasaamme ohjelmiston huomioiden sekä 20-vuotisen uramme että syyskuun alussa ilmestyvän Majakka—albumimme, ja mukana on aiempien salikiertueidemme tapaan legendaarinen jousikvartetti Triosis+, Aki Tykki kertoo.
Happoradion suosio on vuodesta toiseen kasvanut tasaisesti. Vuonna 2001 perustetun yhtyeen uralle on mahtunut lukuisia kulta- ja platinalevyjä sekä listaykkösiä. Sen tunnetuimpia hittejä ovat muun muassa Tavikset, Puhu äänellä jonka kuulen, Che Guevara ja Tehdään jotain kaunista. Laulaja Aki Tykki hurmasi katsojat Nelosen suositussa Vain Elämää -ohjelmassa keväällä 2018. Happoradio juhlii 20-vuotista taivalta myös uudella albumilla, jolta on julkaistu kultarajan ylittänyt Tehdään jotain kaunista sekä lisäksi Silta, Super Mario ja Jos et olis siinä.
Martti Talvela -sali
Rivit 1-13: 39,90€ (sis. palvelumaksu)
Rivit 14-19 + parvet: 37,50€ (sis. palvelumaksu)
Katso paikkakuntakohtaiset lipunmyyntitiedot www.warnermusiclive.fi/happoradio

Meemitalo tour / LOPPUUNMYYTY!
2022-10-01 16:00 - 17:00
Meemitalo Tour tuo ensimmäistä kertaa huippusuositut vaikuttajat kaupunkiisi hauskan tapahtuman merkeissä. Luvassa interaktiivinen lava-show, jonka ohjelmassa visailuja ja kisailuja esiintyjien kesken sekä tietysti Meet & Greet. Tule paikan päälle pitämään hauskaa ja tapaamaan Suomen ykkösvaikuttajia!
Esiintymässä Niko ja Santtu, Ella & Helmi, Veetu Vuori ja Mr. Zeus!
Meemitalo on Suomen ensimmäinen somettajien yhteinen kommuuni, johon kuuluu 10 suosittua tubettajaa ja tiktokkaajaa. Meemitalon jäsenillä on somessa yhteensä yli 3 miljoonaa seuraajaa. Niko ja Santtu perustivat Meemitalon vuonna 2020 ja nyt Meemitaloon kuuluvat myös Ella & Helmi, Weksi, Veetu Vuori, Katjanen, Mr. Zeus, Nino Ärling ja Arttu Laitinen.
Itse Meemitalo sijaitsee Tampereella ja sieltä löytyvät skeittiparkki, trampoliini, vaahtomonttu, kuvausstudio, pelihuone sekä muita kuvaustiloja. Meemitalo on jäsenten yhteinen kuvaustila, jossa monet videot, haasteet ja Tiktokit kuvataan yhdessä.
Tapahtuman kesto n. 3 tuntia, sisältäen 1 tunnin show’n ja Meet & Greet -osion.
Lipun hinta 20,00 €
Esiintyjien somet:
Niko ja Santtu
Instagram: @nikojasanttu
Youtube: https://www.youtube.com/c/NikojaSanttu
TikTok: @justapränkbro
Niko
Instagram: @nikoreettu
Santtu
Instagram: @santtust
TikTok: @santerivili
Ella ja Helmi
Instagram: @helmijaella
Youtube: https://www.youtube.com/c/EllaHelmi
TikTok: @helmiella
Ella
Instagram @ellahautajarvi
Helmi
Instagram: @helmi.kantola
Veetu Vuori
Instagram: @veetuvuori
Youtube: https://www.youtube.com/channel/UCUF41-sE3-IagcMFZOSl4Pw
TikTok: @veetukatja
Mr. Zeus
Instagram: @mrzeusofficial
Youtube: https://www.youtube.com/channel/UCATbIeZPgjOu5S3mZHpMFbQ
TikTok: @mrzeusofficial

Värttinä: Oi Dai 30v-juhlakiertue
2022-10-02 18:00
Värttinän kultaa ja platinaa myynyt Oi Dai –hittilevy täytti 30 vuotta. Nyt on syytä juhlaan ja juhlakiertueeseen.
Ilmassa on nostalgian havinaa ja supikkaiden supsutusta, sillä laulajariviin (Mari Kaasinen, Susan Aho ja Karoliina Kantelinen) liittyy nyt neljäntenä myös Värttinä-yhtyeen perustaja ja alkuperäisjäsen, muusikko Sari Kaasinen. Ja ne kukkamekot, ne on myös kaivettu naftaliinista.
Juhlavuoden kunniaksi suomen tunnetuin kansanmusiikkiyhtye päätti kokeilla, vieläkö Ukko Lumi irtoaisi yhtä nopealla tempolla tai miten sujuisi Marilaulu tai inkeriläinen röntyskälaulu Vot vot ja niin niin. Ja hyvinhän ne sujuvat, entistä ehompina ja päivitettyinä versioina. Sarin kaksirivinen haitarikin soi aivan kuin 90-luvulla.
Värttinä on vuonna 1983 Pohjois-Karjalassa, Rääkkylässä perustettu Suomen tunnetuin kansanmusiikkiyhtye. Yhtyeen perustivat Sari ja Mari Kaasinen yhdessä äitinsä Pirkko Kaasisen kanssa.
Värttinän musiikin juuret ovat karjalaisessa ja laajemmin suomalais-ugrilaisessa perinteessä, Kalevalassa ja Kantelettaressa. Yhtyeen soundi syntyi vahvan ja energisen moniäänisen laulutavan ympärille, johon oman lisänsä toivat kanteleen ja muiden kansansoitinten lisäksi modernimmat soittimet ja ripaus rokkia. Värttinän live-esiintymiset ovat tunteikkaita pyörremyrskyjä – juurihoitoa, joka ei jätä ketään kylmäksi.
Värttinän Oi Dai-levy julkaistiin kesän korvalla 1991. Levyn julkaisua ennakoi Marilaulu-single, josta tuli yhtyeen ensimmäinen radiohitti. Oi Dai-levystä tuli yhtyeen suuri läpimurto, ja levy toi Värttinän suuren yleisön tietoisuuteen. Oi Dai myi kultaa (25.000 kpl) ja platinaa (50.000 kpl) ja oli radiokanavien soitetuimpia syksyn 1991 ajan.
Värttinä esiintyi kaikilla suurilla rock-festivaaleilla ja sadoissa konserteissa Suomessa ja pian myös Euroopassa. Yhtyeen kiertueet laajenivat pian Euroopan lisäksi mm. Pohjois-Amerikkaan, Japaniin, Australiaan ja Brasiliaan.
Nykyisin Värttinä keikkailee ympäri maailmaa ja iloitsee mahdollisuudesta päästä esittämään hittilevynsä materiaalia suomalaisissa konserttisaleissa ja klubeissa.
Vuoden 2021 aikana Värttinä on saanut ansaitusti paikkansa Musiikkimuseo Famen kunniagalleriassa ja oma tähti Tampereen Walk of Famessa loistaa kirkkaana.
Värttinä Oi Dai-kokoonpano:
Susan Aho, laulu ja harmonikka
Mari Kaasinen, laulu ja kantele
Karoliina Kantelinen, laulu, huilut ja kantele
Featuring Sari Kaasinen, laulu, kantele, kaksirivinen haitari
Mikko Hassinen, perkussiot
Matti Laitinen, kitara ja mandocello
Lassi Logren, viulu ja jouhikko
Lipun hinta 29,50 €

Marion Aurinkosilmät -konserttikiertue / PERUTTU
2022-10-06 19:00
Tapahtuma on peruttu. Liput voi palauttaa osoitteessa web.lippu.fi/palautus 30.10.2022 mennessä.

LASTENMUSIIKKIKONSERTTI AMMUU!
2022-10-13 18:00
LASTENMUSIIKKIKONSERTTI Ammuu!
to 13.10.2022 klo 18, Mikaeli
Vuonna 2007 perustettu Lastenmusiikkiorkesteri Ammuu! on uuden suomalaisen lastenmusiikin lippulaiva. Yhtyeen akustinen sointi ja upea stemmalaulu, pedagoginen ote sekä taidokas esiintyminen ovat tehneet vaikutuksen niin Emma-palkintoraatiin, musiikkikasvatusväkeen kuin kymmeniin tuhansiin lapsiin kautta maan. Tällä kertaa Ammuu! yhdistää voimansa Mikkelin kaupunginorkesterin kanssa, ja luvassa on kokonaisvaltainen konserttielämys koko perheelle. Konsertissa kuullaan suosikkeja Ammuun! monipuolisesta tuotannosta. Sovitukset kamariorkesterille on tehnyt Esko Elias Grundström. Saa laulaa ja leikkiä mukana!
Lastenmusiikkiorkesteri Ammuu!:
Hanna-Maija Aarnio: Lehmä – kellopeli, viulu, laulu
Sara Puljula: Piippolan Saara – lyömäsoittimet, laulu
Riikka Helske: Hiiri – kantele, laulu
Essi Putkonen: Kissa – viulu, laulu
Tero Pajunen: Heppa – kitara, laulu
Heidi Tamper: Possu – puhallinsoittimet, laulu
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA 8 € (perhelippu 30 €)
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/

Arttu Wiskari – Suomen muotoinen kiertue
2022-10-14 19:00
Mikkelin Mikaelin 11.2.2022 -konsertti siirtyy, uusi päivä 14.10.2022. Ostetut liput käyvät uuteen päivään sellaisenaan tai ne voi palauttaa 17.2.2022 mennessä osoitteessa web.lippu.fi/palautus.
ARTTU WISKARI SUOMEN MUOTOISELLE KIERTUEELLE
Lukuisista jättihiteistään tunnettu Arttu Wiskari pääsee viimein kiertueelle vuosi sitten julkaistun Suomen muotoisen pilven alla -albumin tiimoilta. Tuleva Suomen muotoinen kiertue käynnistyy Järvenpäästä tiistaina helmikuun ensimmäinen päivä ja päättyy Espooseen sunnuntaina 6. maaliskuuta. Kiertue vierailee yhteensä kahdessakymmenessä kaupungissa. Konserttien lipunmyynti on alkanut tänään.
– Suomen muotoinen kiertue on aiemmin tekemättä jäänyt kymmenvuotisjuhlakiertueeni. En ole koskaan tehnyt konserttisalirundia, joten siitä tulee spesiaali. Tulemme näkemään kiertueen eteen todella paljon vaivaa. En malta odottaa, Arttu sanoo.
Arttu Wiskari on tänä syksynä mukana supersuositussa Vain elämää -ohjelmassa, ja hänen päiväänsä vietetään tänään 1. lokakuuta. Syksyn mittaan luvassa on ohjelman myötä siis lukuisia uusia tulkintoja Arttu Wiskarin kappaleista.
Liput 37,50€
Konsertin kesto n. 2 tuntia, sisältäen väliajan.
Järj. Warner Music Live

Suvi Teräsniska -Ihmisen poika
2022-10-15 19:00
Tapahtuma on siirtynyt, edellinen ajankohta 1.10.2021. Jo ostetut liput käyvät sellaisenaan uuteen ajankohtaan. Mikäli uusi ajankohta ei sovi, voit hakea palautusta lipuista 10.10.2021 mennessä, ohjeet palautukseen löydät täältä.
SUVI TERÄSNISKAN IHMISEN POIKA -KIERTUE SIIRTYY SYKSYLLE 2021 – MUKANA MYÖS UUSIA PAIKKAKUNTIA
Suvi Teräsniskan toivottu Ihmisen poika -konserttisalikiertue siirtyy syksyyn 2021. Hän julkaisi vuoden 2019 elokuussa oman versionsa Yö-yhtyeen koskettavasta kappaleesta Ihmisen poika. Kappale oli Suvin edesmenneelle ystävälle ja mentorille Olli Lindholmille erityisen rakas.
–Minulta on kovasti toivottu keikoille Yön kappaleita. Siksi päätin myös surutyönä itselleni tehdä kiertueen, jolla esitän minulle rakkaita Yön lauluja. Saan samalla itsekin purkaa ikävääni laulamalla ja kertomalla omia tarinoitani Yö-yhtyeen musiikista ja sen merkityksestä elämääni. Kiertueella haluan kunnioittaa itselleni rakkaita ihmisiä Yö-yhtyeen taipaleen varrelta. Matkan varrelle on mahtunut myös paljon hyviä ja iloisia asioita, joten toivon että konserteissa ei pelkästään vellota surussa vaan voidaan myös nauraa, Suvi sanoo.
Koskettavana tulkitsijana tunnetun Suvi Teräsniskan kaikki albumit ovat myyneet vähintään platinaa ja yhteensä hänen levyjään on myyty lähes puoli miljoonaa kappaletta.
Liput alk. 37,50 €
Suvi haluaa olla mukana auttamassa vähävaraisia lapsia ja lapsiperheitä, joten siksi osa lipputuotoista menee Hope ry:n toiminnan ja erityisesti pienten lasten tukemiseen.
Konsertin kesto n. 2 tuntia, sisältäen väliajan.
Järj. Warner Music Live

Konserttielämyksen kruunaa herkullinen ruokailuhetki ennen konserttia Gastropub Einossa.
Pöytävaraukset Osuuskauppa Suur-Savon Myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
Suosittelemme ruokailuun:
Paikallisia juustoja (L)
– Kappelin juustolan juustoja
Paikallista kalaa (L,G)
– Kera kasviksien
Einon suklaakakkua (L,G)
– Suklainen herkku kera pähkinöiden
Menun hinta 48 € / hlö
TAI

Puumalan kylmäsavulohta (L,G)
– Puumalan kylmäsavulohta & Saimaa leipää
Einon pihvi (L,G)
– Kunnon sisäfilepihvi, kasviksia
Kinuskia & mustaherukkaa (L,G)
– Kinuskikakkua & mustaherukkaa
Menun hinta 54 € / hlö

JARI SILLANPÄÄ - SUOMI-HITIT
2022-10-16 15:00
Tapahtuma on siirtynyt, edelliset ajankohdat 10.4.2021 ja 31.10.2021 sekä kiertueen aiempi nimi Jari Sillanpää 25v juhlakiertue 2021. Jo ostetut liput käyvät uuteen ajankohtaan sellaisenaan.
Tapahtuma toteutetaan numeroimattomalla katsomolla, paikkanumerot eivät siis pidä paikkaansa.

Jari Sillanpää – Suomihitit 2022
Suomessa tykätään monenlaisista musiikkityyleistä, niin iskelmästä poppiin kuin humpasta tangoon. Kukapa hyppisikään paremmin tyylistä toiseen kuin monitaituri Jari Sillanpää.
Omiakin hittejä Jarilla riittäisi useamman konsertin verran, mutta hän haluaa esittää myös muiden artistien tunnetuksi tekemiä kappaleita. Niitä, joita hän pikkupoikana kuunteli mummolassa käydessään, kuten esim Markku Aroa, Katri Helenaa, Tapio Rautavaaraa…
Jari Sillanpään 25-vuotista upeaa uraa oli tarkoitus juhlia jo kaksi vuotta sitten, mutta valitettavasti koronapandemia sotki kaikkien suunnitelmat.
Suomi-hitit soivat luonnollisesti ympäri Suomen kaikissa konserttisaleissa loka-marraskuussa.
Varmista itsellesi ihanan nostalginen ilta täynnä mukavaa musiikkia ja loistavaa tunnelmaa.
”Sytyn aina uudelleen ja uudelleen konserttilavalla yleisön edessä ja ihana päästä laulamaan teille koronapandemian jälkeen huippumuusikoiden kanssa”, toteaa Jari ja toivottaa kaikki tervetulleiksi nauttimaan musiikista!
Kesto n. 2,5 tuntia sis. väliajan
Liput 52,00 € (sis. käsittelykulut)
Järj. Bridgehead Production ja Lilja Production

Konserttielämyksen kruunaa herkullinen ruokailuhetki ennen konserttia Gastropub Einossa.
Pöytävaraukset Osuuskauppa Suur-Savon Myyntipalvelusta: p. 010 764 2000 (8,35 snt/puh + 12,09 snt/min) tai sähköpostilla sales.suur-savo@sok.fi
Suosittelemme ruokailuun:
Paikallisia juustoja (L)
– Kappelin juustolan juustoja
Paikallista kalaa (L,G)
– Kera kasviksien
Einon suklaakakkua (L,G)
– Suklainen herkku kera pähkinöiden
Menun hinta 48 € / hlö
TAI

Puumalan kylmäsavulohta (L,G)
– Puumalan kylmäsavulohta & Saimaa leipää
Einon pihvi (L,G)
– Kunnon sisäfilepihvi, kasviksia
Kinuskia & mustaherukkaa (L,G)
– Kinuskikakkua & mustaherukkaa
Menun hinta 54 € / hlö

Syysbreikki
2022-10-21 17:00 - 22:00
Mikkelin Mikaeli järjestää nuorille Mikkelissä Syysbreikki-tapahtuman perjantaina 21.10.2022 Mikaelissa klo 17–22. Tapahtuma järjestetään yhteistyössä Mikkelin nuorisopalveluiden, Mikkelin nuorisovaltuuston ja Mikkelin kulttuuripalveluiden kanssa. Mikaeli haluaa tapahtumalla tarjota nuorille elämyksiä ja saada talo täyttymään nuorisolla ja nuoruuden energialla.
Mikkelin nuorisovaltuusto on ollut mukana suunnittelemassa tapahtumaa keväästä lähtien. Tapahtumassa on erilaisia aktiviteettejä, työpajoja ja toimintoja nuorille, joita paikalliset yhdistykset, seurat, järjestöt ja organisaatiot tarjoavat. Paikalla on kulttuuri-/urheilu-/taidetoimijoita sekä muita nuorten kanssa työskenteleviä tahoja, kuten hyvinvointipalveluja tarjoavia toimijoita ja hankkeita.
Mikaelissa nähdään myös erilaisia esityksiä paikallisilta nuorisoryhmiltä. Luvassa on tanssia, musiikkia ja teatteria sekä muita ajankohtaisia nuorisoryhmiä. Tapahtuman päättää artisti iben keikka klo 21–22.
ibe on suomalaisen musiikin uudistaja. Sukupolvensa ääneksi kutsuttu artisti on uransa aikana luonut laajan ja monipuolisen katalogin. Siitä löytyy jokaiselle jotakin, mutta iben tapauksessa se ei tarkoita; ei mitään kellekään. Artisti kuvailee suhdetta musiikkiinsa, kuin päiväkirjaan. Hän kertoo henkilökohtaisuuden ja avoimuuden olevan hänelle tärkeitä arvoja. ibe uskoo ihmisten olevan pohjimmiltaan yllättävän samanlaisia. Ehkä juuri siksi kuulijat löytävät jatkuvasti omia ajatuksiaan iben teksteistä, iben sanoittamana.
Tapahtumaan on vapaa pääsyy mutta paikkoja on rajoitetusti. Jokaiselle tulijalle jaetaan tapahtumaranneke hänen saapuessaan paikalle. Tapahtuma on päihteetön nuorisotapahtuma. Ovet tapahtumaan avautuvat klo 17 Mikaelissa, Sointukatu 1, 50100 Mikkeli.
Yhteystiedot:
Mikkelin Mikaeli Oy
Juha Heikkilä
Toimitusjohtaja
juha.heikkila@mikaeli.fi
040 163 5583
Mikkelin nuorisopalvelut
Jani Lastuniemi
vs. nuorisosihteeri
jani.lastuniemi@sivistys.mikkeli.fi
044 794 2438

Valonlampi
2022-10-21 17:00 - 2022-10-28 23:30
Kulttuurin unelmavuosi häikäisee syyslomaviikolla

Valonlampi-valotapahtuma valaisee Mikaelin ja Pankalammen ympäristöä syyslomaviikolla 21.-28.10. Valonlampi käynnistyy perjantaina 21.10. nuorten Syysbreikki-tapahtuman yhteydessä. Mikaelin valot syttyvät klo 17 ja valoinstallaatiot syttyvät ympäri Pankalampea klo 18.
Mikaelin ulkopinnalla nähdään Jääluola-valoinstallaatio, jonka keskeyttää puolen tunnin välein Vuodenajat-valoinstallaatio. Mikaelin seinässä nähdään myös osallistava Just Dance -videoteos, jossa yhdistyy viimeisin projisointiteknologia, 3D-hahmosuunnittelu, tanssipelin koukuttavuus ja jo kivikaudelta suosittu varjoleikki.
Mikaelin lisäksi Pankalammen ympäristö herää eloon useamman valoinstallaation voimin. Perjantaina Mikaelin pihalla nähdään Yhteinen planeettamme -teos, jossa massiivisten valokiilojen rengas heijastetaan suoraan avaruuteen. Erittäin voimakkaiden Beam -heittimien show näkyy oikeissa olosuhteissa kilometrien päähän ja kiilat piirtävät taivaalle valovoimaisen “viestin” yhteiseltä planeetaltamme. Tulen virta -teos toivottaa vaeltajat tervetulleeksi kaupungin suunnasta. Joen väreilevä pinta ja rannat muuttuu hehkuvaksi tulimereksi. Viidakko -teos luo taianomaisen, vihreän, oranssin ja punaisen sävyissä hehkuva sademetsän lammen puoleisen sillan kupeeseen. Pankalammen länsirannalla oleva silta valaistaan kaikissa sateenkaaren väreissä Sateenkaarisilta -teoksella. Teokset lukuun ottamatta Just dancea ja Yhteistä planeettaa ovat perjantain lisäksi ihasteltavissa myös lauantaina 22.10.
Sunnuntaista eteenpäin Mikaeli hehkuu joka ilta aina Museoiden yöhön 28.10. saakka. Silloin valon ilo leviää myös kaupunkiin, valaisten Museoiden yön kohteita. Valaistuna ovat Suur-Savon museo, Sodan ja rauhan keskus Muisti ja Päämajamuseo sekä Mikkelin valokuvakeskus.

Valotaideteoksilla haluamme korostaa kaupungissamme ainutlaatuisesti yhdistyvää luontoa ja urbaania kaupunkikuvaa. Nykyaikaisen teknologian avulla pystymme viemään elämyksiä aivan uusille tasoille, joita ei voi sanoin selittää – ne on itse koettava! kertoo mikkeliläisen tapahtumatuotantoyhtiö Lumion valosuunnittelija Janne Pajarinen.

Valotapahtuman mahdollistaa Kulttuurin unelmavuosi 2022 –hanke. Suunnittelun ja tapahtuman teokset toteuttavat Lumio Events, Gaia Music, 3Dbase ja OiOi.

pe 21.10.
Klo 17-23 Mikaeli
Klo 18-22 Yhteinen planeettamme
Klo 18-23 Just Dance, Tulenvirta, Sateenkaarisilta, Viidakko

la 22.10.
Klo 18-23 Tulenvirta, Sateenkaarisilta, Viidakko, Mikaeli

su-to 23.–27.10.
Klo 18-23 Mikaeli

pe 28.10.
Klo 18-23.30 Mikaeli, sodan ja rauhan keskus Muisti, Suur-Savon museo, Mikkelin Valokuvakeskus

Kulttuurin unelmavuoden tavoitteina ovat kulttuurin saatavuuden ja saavutettavuuden lisääminen, kulttuuri-, taide- ja tapahtuma-alan tekijöiden työllistäminen sekä hyvinvoinnin lisääminen alueella. Hanke edistää kokonaisvaltaisesti sosiaalista, kulttuurista ja taloudellista kestävyyttä. Hankkeen rahoittavat Etelä-Savon maakuntaliitto Euroopan aluekehitysrahastosta sekä Mikkelin kaupunki.

Lue lisää: https://kulttuurinunelmavuosi.fi/valonlampi/
Facebook: https://fb.me/e/39O6bRvhS

Lisätietoja
Jatta Juhola
Hankepäällikkö
jatta.juhola@sivistys.mikkeli.fi

040 129 5157

Niko Väisänen
Lumio Events
niko@lumio.fi

044 535 1902

Ressu Redford
2022-10-22 19:00
Tapahtuma on siirtynyt, edellinen ajankohta 15.10.2021. Jo ostetut liput käyvät uuteen ajankohtaan sellaisenaan. Mikäli uusi päivä ei kuitenkaan sovi, voit hakea lippurahojen palautusta 17.10.2021 mennessä osoitteessa web.lippu.fi/palautus

RESSU REDFORD LÄHTEE SYKSYLLÄ KONSERTTISALIKIERTUEELLE
Viime vuoden Vain Elämää -kaudella yleisöä hurmannut Ressu Redford lähtee syksyllä konserttisalikiertueelle. Yhdentoista paikkakunnan kiertue alkaa 15. lokakuuta Mikkelistä ja päättyy marraskuun lopussa Turun Logomoon. Konserteissa yleisö pääsee nauttimaan Ressun tuotannosta vuosien varrelta sillä luvassa on sekä vanhoja klassikoita että uudempaa tuotantoa.
– Salikiertueellani tullaan kuulemaan koko tuotantoani sieltä kasarin puolelta aina näihin päiviin asti. Luvassa on paljon suomenkielistä materiaalia mutta mukana on tietysti myös joitakin Bogart Co. ja Sound Of R.E.L.S. ajan kappaleita. Kattava kokonaisuus on siis tulossa: tuttuja klassikoita, hittejä ja minulle oleellisia poimintoja matkan varrelta. Musiikki kulkee akustisesta tunnelmoinnista tämän päivän soundiin, Ressu lupaa.
Ressu Redford teki paluun soolomusiikin pariin vuoden 2019 alussa. Artistin kaikkien aikojen tunnetuimpiin kappaleisiin lukeutuvat muun muassa klassikkohitit Älä mee, Kuka on se oikea ja Kuusi kuuta & Saturnuksen renkaat. Yleisö on löytänyt myös uudet kappaleet: Viimeinen päivä -single on ylittänyt kuunteluillaan kultarajan ja samaa rajapyykkiä reilulla 1,5 miljoonalla kuuntelukerralla lähenee myös viime keväänä julkaistu kesäbiisi Corolla. Edellisellä Vain Elämää -kaudella hurmannut Ressu Redford julkaisi helmikuussa uuden singlen Pieni askel.
Martti Talvela -sali
Lipun hinta:
Rivit 1-8 : 39,90€ (sis.palvelumaksu)
Loput rivit: 35,90 € (sis.palvelumaksu)
Järj. Warner Music Live

Ti-Ti Nalle: Hirsimetsän juhlat! -konsertti
2022-10-25 18:00
Nalletalossa on aikamoinen hyörinä jo heti aamusta! Isoisänalle juoksee yöpuvussaan, Ti-Ri Vauva tepsuttelee iso tutti suussaan ja yöpuku kainalossaan pitkin poikin taloa, Trioli tekee kärrynpyöriä…
Mitä ihmettä tapahtuu Nallejen kodissa?
Hirsimetsässä on juhlat! Tätä päivää on koko Hirsimetsän väki odottanut jo pitkään ja tänään se tapahtuu! Mutta mitä? Arvatkaapa, kuka nalleista tuhisee täydessä unessa omassa sängyssään,
eikä ymmärrä, että olisi jo kiire vaihtaa juhla-asu päälle!
Lähde mukaan Nalleperheen ikimuistoiseen juhlaan Hirsimetsässä! Mukana tuttuja metsän asukkaita mutta myös salaperäinen, uusi asukas, jota kukaan ei ole koskaan aiemmin tavannut.
Liput:
Peruslippu 23,50€
Perhelippu (2 aikuista ja 2 lasta) 86,00€

Hevisaurus
2022-10-30 14:00 - 17:00
Viiden dinosauruksen muodostama lasten suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs lastenheviyhtye on julkaissut kotimaassa seitsemän studioalbumia, joita on myyty 178 000. ”Mikä minusta tulee isona” –nimeä kantava albumi julkaistaan 1. syyskuuta. Hevisaurus on voittanut parhaan lastenmusiikin Emman kahdesti.
LIPUT:
Peruslippu 28,00€
Perhelippu 2 lasta + 2 aikuista 100€
Perhelippu 3 lasta + 2 aikuista 122,50€

Scandinavian Hunks: One Night Only -20-vuotisjuhlakiertue!
2022-11-04 19:00
Scandinavian Hunks – One Night Only -tilaisuus Mikkelin Mikaelissa 30.3.2022 siirtyy.
Uusi päivämäärä on pe 4.11.2022 klo 19.00. Ostetut liput käyvät sellaisenaan tulevaan ajankohtaan tai lippurahojen palautusta voi hakea 28.2.2022 mennessä linkistä: https://web.lippu.fi/palautus
Scandinavian Hunks matka alkoi vuonna 2001 ja tavoite oli heti kirkas: jos tälle matkalle lähdetään, niin tehdään se, niin hyvin kuin osataan.
Kaveruksilla oli kova halu hurmata ja tuoda yleisölle iloa pilke silmäkulmassa ja tehdä samalla jotakin hyvää. Vaikka alussa olikin ajatus toteuttaa ainutlaatuinen ilta naisyleisölle, on Hunks ollut aina suvaitsevainen ryhmä, joka on vuosien aikana esiintynyt myös usein pelkälle miesyleisölle.
Scandinavian Hunks ryhmä on ollut 20 vuoden aikana monessa hyväntekeväisyydessä mukana. Suuri yleisö muistaa varmastikin parhaiten Hunks-ryhmän seinäkalenterit, joiden tuotto on lahjoitettu Syöpäsäätiölle rintasyövän tutkimuksen tukemiseen. Kaiken ohella Hunks on tukenut myös esimerkiksi erään pahoja vastoinkäymisiä kokeneen yksinhuoltajaäidin perhettä, mistä jäivät liikuttavat rakkaat muistot koko ryhmälle.
Kahdenkymmenvuoden aikana Scandinavian Hunks on hurmannut fanejaan, niin Suomessa kuin kansainvälisestikin!
Suomessa on tehty useita konserttisalikiertueita. Lisäksi Hunks on esiintynyt yökerhoissa, risteilyaluksilla, kauppakeskuksissa ja jopa suurilla kesäfestivaaleilla. Suomen lisäksi Hunks on esiintynyt myös Ruotsissa, Italiassa, Sloveniassa, Virossa, Turkissa, Espanjassa ja Saksassa. Kahteenkymmeneen vuoteen on mahtunut tuhansia keikkoja ja yli miljoonan katsojan yleisö.
One Night Only -20-vuotisjuhlakiertue!
Scandinavian Hunks -ryhmä kiertää vuoden 2022 aikana One Night Only -juhlakiertueella niin perusjäsenistön kuin uusien esiintyjien kera jättäen haikeana show areenat. Kiertueen päätteeksi Hunks-ryhmä sammuttaa show-valot ja sulkevat esiripun.
Juhlakiertueen tuottaa Hunks-ryhmän oma tuotantoyhtiö UNIQ Entertainment, joka täyttää niin ikää 20 vuotta samaan aikaa Hunksin kanssa.
Haluamme tällä kiertueella osoittaa suuret kiitokset kaikille meitä tukeneille tahoille, läheisillemme ja ennen kaikkea maailman parhaille faneille.
Rakkaudella meiltä teille,
Scandinavian Hunks!
Scandinavian Hunks: https://hunks.fi/
Esityksen kesto 1h 15 min, ei väliaikaa
Liput 39,50 €
Tapahtuma on K-16 ikärajalla

Show Must Go On / PERUTTU
2022-11-05 18:00 - 19:00
Tapahtuma on peruttu (tapahtumapäivät 4.12.2020, 25.3.2022, 5.11.2022). Liput voi palauttaa 30.6.2022 mennessä osoitteessa web.lippu.fi/palautus

Tuotanto Suomen Musiikkiteatteri
www.musiikkiteatteri.fi

Viidestoista Yö -musikaali
2022-11-05 19:00
Huikea matka Juicen ja hänen ystäviensä maailmaan!
Juicea on pidetty suomalaisen rock-musiikin isähahmona ja Manserockin luojana. Hän oli nerokas laulaja ja lauluntekijä, sanoittaja ja kirjailija. Hän on laulanut itsensä omintakeisilla kappaleillaan kaikkien suomalaisten sydämiin. Hän oli mestarillinen riimittelijä, yhteiskuntakriitikko ja inhimillisyyden puolesta puhuja. Hänen lauluissaan on myös paljon huumoria ja ne kertovat usein rakkaudesta.
Juicea esittää upea artisti ja muusikko Matti Mikkonen alias Matthau Mikojan, manserockari jo toisessa sukupolvessa. Mikkonen on Popedan alkuperäiskitaristin Arwo Mikkosen poika, joten musiikki miehellä on ollut verissä aina. Hän on luonut kansainvälistäkin uraa mm. Bloodpit-yhtyeen keulakuvana sekä omalla soolobändillään Matthau Mikojan Band. Viime vuodet hän on keskittynyt soolokeikkojen ohella musiikkiteatteriin, ja saatatkin muistaa hänet Sammy Babitzinin roolista supersuositusta Kirka-musikaalistamme.
Juice oli kotoisin Juankoskelta pieneltä teollisuuspaikkakunnalta Pohjois-Savosta. Juicen perheessä oli viisi lasta, joista kolme kuoli nuorena. Hänen vaneritehtaalla työskennellyt isänsä kuoli poikansa ollessa vain 11-vuotias. Vaikeassa tilanteessa Juhani joutui jo nuorena ottamaan paljon vastuuta perheestään. Hänen vahvatahtoinen äitinsä säilyi tärkeänä henkilönä läpi hänen elämänsä.
Juankoskelta Juice lähti Tampereen Kieli-instituuttiin opiskelemaan. Opiskelupiireissä hän tapasi Mikko Alatalon ja Harri Rinteen, ja heidän ystävyytensä tuli pian muuttamaan koko suomalaista musiikkimaailmaa. Ystävykset perustivat legendaarisen Coitus Int – yhtyeen, joka sai nopeasti jalansijaa opiskelijapiireissä.
Juice oli ahkera säveltäjä ja sanoittaja, ja jo 25-vuotiaana hän lukeutui tunnetuimpiin suomalaisiin rock-laulajiin. Juicen yhtyeet vaihtuivat usein vuosien saatossa, mutta tunnetuimpina voidaan pitää Juice Leskinen Slamia ja Juice Leskinen Grand Slamia.
Juice oli itsetietoinen, rakastettava ja samalla vaikea taiteilijapersoona, joka eli boheemia taiteilijaelämää. Hänen elämäänsä kuuluivat monet syvät rakkaudet, niiden päättymiset ja runsas alkoholinkäyttö. Juicen sanotaankin eläneen vahvasti rakkaudesta.
Musikaalissa tehdään huikea aikamatka Juicen ja hänen ystäviensä maailmaan. Juicen suurimpien klassikoiden lisäksi kuulemme Mikko Alatalon tuotantoa, Manserockin parhaita paloja, unohtamatta Tuuliajolla risteilyn hulvattomia yhtyeitä. Musikaalissa kuullaan mm. kappaleet: Viidestoista yö, Syksyn Sävel, Marilyn, Mä maalaispoika oon, Hän hymyilee kuin lapsi, Kaksoiselämää, Musta aurinko nousee, Aamu alkaa A:lla, ja monia muita.
Tervetuloa nauttimaan, pöytä on katettu suomalaisen rockin parhailla antimilla!

Esityksen kesto 2 tuntia ja 40 minuuttia
Liput sis pp:
Normaali 39€
Eläkeläinen 36€
Opiskelija ja työtön 27€
Ryhmä yli 20 henkeä 36€

Tuotanto Suomen Musiikkiteatteri
www.musiikkiteatteri.fi

MIKKELIN KAUPUNGINORKESTERI: ESTRADILLA MUSIIKKIOPISTON SOLISTIT
2022-11-10 17:30
to 10.11.2022 klo 17:30, Mikaeli
Jyrki Lasonpalo, kapellimestari
Mikkelin musiikkiopiston solistit
Mikkelin musiikkiopisto on tarjonnut laadukasta musiikinopetusta jo yli kuuden vuosikymmenen ajan. Oppia voi ammentaa perinteisten klassisten soittimien saralla ja nykyään myös rytmimusiikin ja sähköisten soittimien parissa. Mikkelin kaupunginorkesterin ja musiikkiopiston perinteikkäässä yhteiskonsertissa lavalla nähdään musiikkiopiston nuoria taitajia esittelemässä osaamistaan ammattiorkesterin säestyksellä. Musiikkityylejä on luvassa klassisesta rytmimusiikkiin ja solisti-instrumentteja nähdään orkesterin edessä useita. Tällä kertaa esitykset laajenevat lisäksi Mikaelin komeisiin lämpiötiloihin, joten musiikista pääsee nauttimaan myös virvokkeiden ääressä. Musiikkiopiston soittajat ja kaupunginorkesteri muodostavat konserttia varten yhteisorkesterin, jossa musiikkiopiston nuoret muusikot pääsevät soittamaan rinta rinnan orkesterin ammattilaisten kanssa. Upeita kokemuksia luvassa nuorille solisteillemme sekä tietysti yleisölle.
LIPUT: 21 € / 19 € / 8 €
Lipunmyynnistä vastaa Mikkelin Kaupunginorkesteri
Yhteystiedot: https://mikkelinkaupunginorkesteri.fi/yhteystiedot/
